అలహాబాద్ హైకోర్టు 150 వసంతాలు పూర్తిచేసుకున్న సందర్భంగా ప్రధానమంత్రి నరేంద్రమోదీ చేసిన కొన్ని వ్యాఖ్యలు న్యాయవ్యవస్థకూ, పాలకులకూ మధ్య దీర్ఘకాలంగా కొనసాగుతున్న వైమనస్యం సమసిపోతున్న అభిప్రాయాన్ని కలిగిస్తున్నాయి. ప్రధాన న్యాయమూర్తిగా జస్టిస్ ఠాకూర్ ఉన్నప్పటి రోజులతో పోల్చితే, ఆయన స్థానంలో జస్టిస్ ఖేహార్ వచ్చిన తరువాత ఉభయ వ్యవస్థల మధ్యా సాన్నిహిత్యమూ, వైఖరిలో మార్పు స్పష్టంగా కనిపిస్తున్నది. అలహాబాద్ హైకోర్టు వేడుకల్లో తనకంటే ముందు ప్రసంగించిన జస్టిస్ ఖేహార్ మాటల్లో అంతర్లీనంగా ఉన్న బాధ ప్రధాని మనసును తాకింది. పేరుకుపోతున్న కేసుల విషయంలో ప్రధాన న్యాయమూర్తి పడుతున్న ఆవేదన తనకు అర్థమైందనీ, న్యాయవ్యవస్థపై ఉన్న భారాన్ని తగ్గించే విషయంలో ప్రభుత్వం ఆయనకు అన్ని విధాలా సాయపడుతుందని ప్రధాని హామీ ఇచ్చారు. కోర్టుల పనితీరును సరళీకరించి, నాణ్యమైన సేవలు అందించే విషయంలో జస్టిస్ ఖేహార్ అద్భుతమైన చర్యలు తీసుకున్నారంటూ ప్రధాని ప్రశంసించారు. అత్యంత ప్రధానమైన రెండు వ్యవస్థల మధ్య కనిపిస్తున్న ఈ సుహృద్భావం సంతోషించవలసిన పరిణామం.తగినంతమంది న్యాయమూర్తులు లేక పెండింగ్ కేసులు వేలాదిగా పేరుకుపోతున్నాయంటూ ప్రధాన న్యాయమూర్తులు చెప్పడం కొత్తేమీ కాదు. అవకాశం దొరికినప్పుడల్లా వారు ఈ సమస్యను ప్రభుత్వానికి గుర్తుచేస్తూనే ఉన్నారు. ముఖ్యంగా, చీఫ్జస్టిస్ ఠాకూర్ పోరాటంతో ఈ సమస్య గతంలో ఎన్నడూ లేనంతగా ప్రజల దృష్టిని తాకింది. కేసుల సంఖ్యనూ, చేతుల సంఖ్యనూ పోల్చుతూ ఒక కేసును పరిష్కరించడానికి ఎన్నేళ్ళుపడుతున్నదో, సత్వరన్యాయం అనే ఉదాత్తమైన లక్ష్యం ఎలా నీరుగారిపోతున్నదో ఆయన విప్పిచెప్పేవారు. పోస్టులను భర్తీ చేయడంలేదన్న ఆరోపణను ఆయన న్యాయసదస్సులకు మాత్రమే పరిమితం చేయలేదు. కేసులు విచారిస్తున్నప్పుడు వల్లిస్తూనే ఉన్నారు, నియామకాలకు సంబంధించిన వాదనలు వింటున్నప్పుడల్లా అవసరాన్ని గుర్తుచేస్తూనే ఉన్నారు. గత ఏడాది ఏప్రిల్లో హైకోర్టు ప్రధాన న్యాయమూర్తులు, ముఖ్యమంత్రులతో ఏర్పాటు చేసిన సదస్సులో మాట్లాడుతూ ఆయన తీవ్ర భావోద్వేగానికి లోనై మూడుసార్లు కన్నీరు కార్చిన దృశ్యాన్ని వేదికమీద ఉన్న ప్రధానితో పాటు దేశమంతా చూసింది. అలాగే, ‘న్యాయవ్యవస్థను పనిచేయనీయదల్చుకోలేదా?’ ‘ప్రజలకు మా మీద ఉన్న నమ్మకాన్ని వమ్ముచేయాలనుకుంటున్నారా?’ వంటి వ్యాఖ్యలు ఠాకూర్ తన పదవీ కాలంలో అనేకం ప్రభుత్వాన్ని ఉద్దేశించి చేశారు. గత ఆగస్టులో ప్రధాని ఎర్రకోట ప్రసంగంలో న్యాయనియామకాల ప్రస్తావన లేనందుకు బాధపడ్డాననీ, న్యాయవ్యవస్థ గురించి కూడా ప్రధానిఆలోచించాలని ఠాకూర్ వ్యాఖ్యానించారు. ఇదంతా గుర్తుచేసుకోవడం ఎందుకంటే, ఠాకూర్ కంట కన్నీరొలికిన అదే వేదికపైన అనంతరం ప్రసంగించిన ప్రధాని న్యాయమూర్తులు సుదీర్ఘకాలం వేసవి సెలవులు అనుభవిస్తున్న విషయాన్ని నిర్మొహమాటంగా గుర్తుచేస్తూ, న్యాయమూర్తులు తమ సెలవులు త్యాగం చేస్తే ఎన్నో కేసులు పరిష్కరించవచ్చన్నారు. కానీ, ఠాకూర్ ఈ ప్రతిపాదనను లక్ష్యపెట్టలేదు.‘జాతీయ న్యాయనియామకాల కమిషన్’ ఏర్పాటును సుప్రీంకోర్టు కొట్టివేయడంతో ఏడాదికిపైగా ఉభయ వ్యవస్థల మధ్యా ఒక ఘర్షణాత్మకమైన వాతావరణం నెలకొనివున్న విషయం తెలిసిందే. అలహాబాద్ సదస్సులో ప్రధాని వ్యాఖ్యలతో ఈ వాతావరణంలో మార్పు వస్తున్నట్టు అనిపిస్తున్నది. న్యాయవ్యవస్థ పట్ల ఇంతకాలమూ అనుసరించిన వైఖరి కారణంగా ప్రభుత్వానికి వచ్చిన అప్రదిష్టను తుడిచిపెట్టే ప్రయత్నాలు ఆరంభమైనట్టు కనిపిస్తున్నది. ఇప్పుడు కూడా ప్రధాని నియామకాల ఊసెత్తలేదు, సహకారం అంటే ఏమిటో వివరంగా చెప్పలేదు. కానీ, న్యాయవ్యవస్థను, ప్రధాన న్యాయమూర్తిని ప్రశంసిస్తూ సహకరిస్తామని అనడమే విశేషం. నిజానికి, ఇరుపక్షాల మధ్యా దూరం పెంచిన న్యాయనియామకాల అంశంలో పెద్దగా ముడివిడిందేమీ లేదు. ‘ప్రజాప్రయోజనాలు’, ‘దేశ భద్రత’ ఇత్యాది కారణాల రీత్యా నియామకాన్ని తిరస్కరించే తుది అధికారం తనకే దఖలుపడాలన్న ప్రభుత్వ ప్రతిపాదనను కొలీజియం ఇటీవలే తిరస్కరించింది. ‘మెమోరాండం ఆఫ్ ప్రొసీజర్ (ఎంవోపీ)’ను ఖరారుచేసే పనిలో ప్రస్తుతం కొలీజియం ఉన్నది. అయినప్పటికీ, ఠాకూర్ కాలానికీ, ఖేహార్ కాలానికీ మధ్య ఎంతో తేడావున్నది. ఈ వేసవి సెలవుల్లో 15 మంది న్యాయమూర్తులు తమ సెలవులు వదులుకొని దాదాపు ఐదున్నరవేల కేసులను పరిష్కరించబోతున్నారు. నరేంద్రమోదీ అలనాటి ఆకాంక్ష ఇప్పుడు నెరవేరబోతున్నది. అత్యంత వివాదాస్పదమైన, అతి ముఖ్యమైన ట్రిపుల్ తలాఖ్ అంశం కూడా ఈ వేసవి కేసుల్లో ఉన్నది. ఐదు రాష్ట్రాల ఎన్నికల అనంతరం ఈ అంశాన్ని తేలుస్తామని ఎన్నికలముందే ప్రకటించిన పాలకులకు ఇది సంతోషం కలిగించే చర్య. యూపీ ఎన్నికల ప్రచారంలో రామాలయ నిర్మాణం ప్రధాన నినాదంగా ఉన్నందున, బీజేపీ ఘనవిజయం, యోగి ఆదిత్యనాథ్ ముఖ్యమంత్రి కావడంతో ఈ అంశం వేగిరపడుతుందని అందరూ ఊహించిందే. సుబ్రహ్మణ్యస్వామిని ఈ కేసులో భాగస్వామిగా సుప్రీంకోర్టు పొరబాటుపడి తరువాత సర్దుకొని వుండవచ్చును కానీ, ఓ పదిరోజుల పాటు కోర్టు వెలుపలి పరిష్కారం పేరిట క్షేత్రస్థాయి అంచనాలకు రావడానికి వీలుపడింది. ఎంవోపీ విషయంలోనూ న్యాయవ్యవస్థ, ప్రభుత్వం త్వరలోనే అవగాహనకు రాబోతున్నాయని వార్తలు వస్తున్న నేపథ్యంలో, గతంలో లేనంత సుహృద్భావ వాతావరణం ఉభయ వ్యవస్థల మధ్యా నెలకొంటున్నట్టు భావించవచ్చు.
alahabad hycortu 150 vasantaalu poortichesukunna sandarbhamgaa pradhaanamantri narendramodi chesina konni vyaakhyalu nyaayavyavasthakuu, paalakulakuu madhya deerghakaalamgaa konasaagutunna vaimanasyam samasipotunna abhipraayaanni kaligistunnaayi. pradhaana nyaayamuurtigaa justis taakuur unnappati rojulatho polchithe, aayana sthaanamlo justis khehar vachina taruvaata ubhaya vyavasthala madhya saannihityamuu, vaikharilo maarpu spashtamgaa kanipistunnadi. alahabad hycortu vedukallo tanakante mundu prasanginchina justis khehar maatallo antarleenamgaa unna baadha pradhaani manasunu taakindi. perukupotunna kesula vishayamlo pradhaana nyaayamuurti padutunna aavedana tanaku ardhamaindanii, nyaayavyavasthapai unna bhaaraanni tagginche vishayamlo prabhutvam aayanaku anni vidhala saayapadutundani pradhaani haami icharu. kortula paniteerunu saralikarinchi, naanhyamaina sevalu andinche vishayamlo justis khehar adbhutamaina charyalu teesukunnarantu pradhaani prasamsinchaaru. atyanta pradhaanamaina rendu vyavasthala madhya kanipistunna ee suhrudbhaavam santoshinchavalasina parinaamam.taginantamandi nyaayamuurtulu leka pending kesulu velaadigaa paerukupotunnaayantu pradhaana nyaayamuurtulu cheppadam kottemi kaadu. avakaasam dorikinappudalla vaaru ee samasyanu prabhutvaaniki gurtuchestune unnaaru. mukhyamgaa, cheefjastis taakuur poraatamtho ee samasya gatamlo ennaduu lenantagaa prajala drushtini taakindi. kesula sankhyanuu, chetula sankhyanuu polchutuu oka kesunu parishkarinchadaaniki ennellupadutunnado, satvaranyaayam ane udaattamaina lakshyam ela neerugaaripotunnado aayana vippicheppevaaru. postulanu bharti cheyadamledanna aaropananu aayana nyaayasadassulaku matrame parimitam cheyaledu. kesulu vichaaristunnappudu vallistune unnaaru, niyaamakaalaku sambandhinchina vaadanalu vintunnappudalla avasaraanni gurtuchestune unnaaru. gatha edaadi eprillo hycortu pradhaana nyaayamuurtulu, mukhyamantrulatho erpaatu chesina sadassulo maatlaadutuu aayana teevra bhavodveganiki lonai moodusaarlu kanneeru kaarchina drushyaanni vedikameeda unna pradhaanitho paatu deshamanta chusindi. alaage, ‘nyaayavyavasthanu panicheyaneeyadalchukolede?’ ‘prajalaku maa meeda unna nammakaanni vammucheyalanukuntun?’ vanti vyaakhyalu taakuur tana padavee kaalamlo anekam prabhutvaanni uddesinchi chesaru. gatha aagastulo pradhaani errakota prasangamlo nyaayaniyaamakaala prastaavana lenanduku badhapaddanani, nyaayavyavastha gurinchi kuudaa pradhaaniaalochinchaalani taakuur vyaakhyaaninchaaru. idantaa gurtuchesukovadam endukante, taakuur kanta kanneerolikina adhe vedikapaina anantaram prasanginchina pradhaani nyaayamuurtulu sudiirghakaalam vesavi selavulu anubhavistunna vishayaanni nirmohamaatamgaa gurtuchestu, nyaayamuurtulu tama selavulu tyaagam cheste enno kesulu parishkarinchavachchannaaa. cony, taakuur ee pratipaadananu lakshyapettaledu.‘jaateeya nyaayaniyaamakaala kamishan’ erpaatunu supreenkortu kottiveyadamto edaadikipaigaa ubhaya vyavasthala madhya oka gharshanaatmakamaina vaataavaranam nelakonivunna vishayam telisinde. alahabad sadassulo pradhaani vyaakhyalatho ee vaataavaranamlo maarpu vastunnattu anipistunnadi. nyaayavyavastha patla intakaalamuu anusarinchina vaikhari kaaranamgaa prabhutvaaniki vachina apradishtanu tudichipette prayatnaalu aarambhamainattu kanipistunnadi. ippudu kuudaa pradhaani niyaamakaala oosettaledu, sahakaaram ante emito vivaramgaa cheppaledu. cony, nyaayavyavasthanu, pradhaana nyaayamuurtini prasamsistuu sahakaristaamani anadame visesham. nijaaniki, irupakshaala madhya dooram penchina nyaayaniyaamakaala amsamlo peddagaa mudividindemii ledu. ‘prajaaprayojanaalu’, ‘desha bhadrata’ ityaadi kaaranaala reetya niyaamakaanni tiraskarinche tudi adhikaaram tanake dakhalupadalanna prabhutva pratipaadananu kolijium itivale tiraskarinchindi. ‘memorandam af prociser (emvopy)’nu khararuchese panilo prastutam kolijium unnadi. ayinappatiki, taakuur kaalaanikii, khehar kaalaanikii madhya entho tedavunnadi. ee vesavi selavullo 15 mandi nyaayamuurtulu tama selavulu vadulukoni daadaapu aidunnaravela kesulanu parishkarinchabothunnaara. narendramodi alanati aakanksha ippudu neraverabotunnadi. atyanta vivaadaaspadamaina, athi mukhyamaina triple talakh amsam kuudaa ee vesavi kesullo unnadi. aidu rashtrala ennikala anantaram ee amsaanni telustamani ennikalamunde prakatinchina paalakulaku idhi santosham kaliginche charya. up ennikala prachaaramlo ramalaya nirmaanam pradhaana ninaadamgaa unnanduna, bgfa ghanavijayam, yogi aadityanath mukhyamantri kaavadamtho ee amsam vegirapadutundani andaruu oohinchinde. subrahmanyaswaamini ee kesulo bhagaswamiga supreenkortu porabatupadi taruvaata sardukoni vundavacchunu cony, oo padirojula paatu kortu velupali parishkaaram paerita kshetrasthaayi anchanaalaku raavadaaniki veelupadindi. emvopy vishayamloonuu nyaayavyavastha, prabhutvam twaralone avagaahanaku rabotunnayani vaartalu vastunna nepathyamlo, gatamlo lenanta suhrudbhava vaataavaranam ubhaya vyavasthala madhya nelakontunnattu bhaavinchavachchu.